Patoloë na Lesotho om sluipmoord te ondersoek – praag.co.za — 20 jaar jonk!
Ondersoekbeamptes van Zimbabwe en Namibië sal ook deel wees van die ondersoek.
Leiers van die Suider-Afrikaanse Ontwikkelingsmeenskap het Vrydagaand 'n dringende ondersoek na sy dood gelas.
Ramaphosa se mandaat as SAOG-fasiliteerder in Lesotho is ook hernu.
Die regering van die koninkryk glo nou dat hy vermoor is in 'n militêre operasie wat verkeerd geloop het.
Maar Koffi Kouakou, 'n senior dosent aan die School Governance van Wits Universiteit, het gesê Mahao is vermoor in 'n poging om die ondersteuningsbasis van die voormalige eerste minister van Lesotho, Tom Thabane te vernietig.
Hy het gesê die bedoeling van so 'n sluipmoord sou ook wees om die klein koninkryk te destabiliseer en pogings om stabiliteit te herstel, te ondermyn.
Kouakou sê die grootste gevaar is dat die Thabane-kamp wraak sal soek en daarmee Suid-Afrika dwing om militêr in te gryp in Lesotho.
Volgens berigte het die opposisie-leiers, joernaliste en prokureurs wat teen premier Pakalitha Mosisili en sy weermag hoof, Tlali Kamoli gekant is, uit die land gevlug.
Drie opposisieleiers het glo uit die land gevlug, uit vrees vir hul lewens. Dit sluit in die voormalige eerste minister Tom Thabane, wat 'n bondgenoot van Mahao was.
Skrywer praagGepubliseer op 7 Julie 2015 7 Julie 2015 Kategorieë Nuus, Suider-AfrikaSleutelwoord Cyril Ramaphosa, Lesotho, staatsgreep, Tom Thabane